b'\n_START_ARTICLE_\nHemmeligheten bak min suksess\n_START_SECTION_\nHandling\n_START_PARAGRAPH_\nBrantley Foster (Michael J. Fox) er en vellutdannet ung mann som flytter fra Kansas til New York for \xc3\xa5 gj\xc3\xb8re karriere. Etter flere skuffelser f\xc3\xa5r han omsider jobb i foretaket hos sin rike onkel. Der m\xc3\xa5 han begynne lengst nede i hierarkiet, p\xc3\xa5 postavdelingen, i et gigantisk foretak med usympatiske sjefer. I et fors\xc3\xb8k p\xc3\xa5 \xc3\xa5 imponere en kvinnelig sjef utgir han seg for \xc3\xa5 v\xc3\xa6re en av mellomlederne i bedriften, noe som ogs\xc3\xa5 skal bidra til at han roter seg inn i en rekke forviklinger.\n_START_SECTION_\nOm filmen\n_START_PARAGRAPH_\nFilmen fikk forholdvis beskjeden mottakelse av filmanmelderne og har oppn\xc3\xa5dd 58% p\xc3\xa5 Rotten Tomatoes (juli 2009). Den kjente filmkritikeren Roger Ebert gav en og en halv (av fire) stjerner._NEWLINE_Til tross for lunken mottakelse av anmelderne ble den en publikumssuksess i USA og en moderat suksess utenfor. Den innbrakte $67 millioner p\xc3\xa5 amerikanske kinoer og $111 millioner globalt. Den ble den syvende mest innbringende filmen i USA for 1987._NEWLINE_Den ble i 1988 tildelt en BMI Film Music Award for sountracken og samme \xc3\xa5r nominert til en Golden Globe (ogs\xc3\xa5 for sountracken).'